
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS

A Martfűi Damjanich János Szakképző Iskola, Gimnázium és Kollégium tornatermére új nyílászáró elhelyezésére és melegítő konyha tetőszigetelésére.

Martfű Város Önkormányzata Képviselő-testületének 

2014. szeptember 18-i ülésére

Előkészítette: Pápai János 
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

A Martfűi Damjanich János Szakképző Iskola, Gimnázium és Kollégium épületének energetikai felújítására a KEOP 5.5.0/A/12 pályázat keretein belül önkormányzatunk támogatást nyert. Az intézmény vezetője levélben fordult hozzánk kérésével, melyet előterjesztésemhez mellékelek.

A tornaterem déli homlokzatán egy alternatív kiürítési lehetőséget biztosító új nyílászáró elhelyezésére tett javaslatot az intézmény igazgatója. Ezt az új nyílászárót a homlokzati szigetelés elkészülte előtt kell elhelyezni. A nyílászáró költsége 320. 000.- Ft + Áfa.

Igazgató asszony másik kérése a melegítő konyha tetőszigetelésének felújítására vonatkozik, mivel erre a különálló épületre a pályázat nem terjedt ki. Az épület tetőszigetelése elöregedett, ezért annak új szigetelő lemezzel történő bevonása megoldja a beázás okozta problémákat. Az új szigetelő réteg elkészítése 210. 000.- Ft +Áfa költséget jelent.

A teljes beruházás költsége 530. 000.- Ft + Áfa.

Kérem a Tisztelt Képviselő-testületet, hogy a munkák elvégzéséhez szükséges forrás biztosításáról az alábbi határozati javaslat elfogadásával szíveskedjen dönteni.

Határozati javaslat:
…./2014.(IX.18.) ö. határozat

A Martfűi Damjanich János Szakképző Iskola, Gimnázium és Kollégium tornatermére új nyílászáró elhelyezéséről és melegítő konyha tetőszigeteléséről.

Martfű Város Önkormányzatának Képviselő-testülete megtárgyalta a Martfűi Damjanich János Szakképző Iskola, Gimnázium és Kollégium tornatermének déli homlokzatára történő új nyílászáró elhelyezésének és a melegítő konyha tetőszigetelésének munkáiról és annak költségeiről szóló előterjesztést, melyet az abban foglaltak szerint elfogad.

A munkák költségei bruttó 530. 000.- Ft +Áfa.

A képviselő-testület a munkákhoz 530. 000.- Ft +Áfa összeget az általános tartalékkeret terhére biztosítja.

Felelős: Dr. Kiss Edit polgármester

Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, Helyben 

Martfű, 2014. szeptember 05.



Dr. Kiss Edit

Látta: Szász Éva jegyző

